wannaphong/clean_thaiwikipedia huggingface dataset:
# จอช แอปเพลบอม
จอช แอปเพลบอม  เป็นนักเขียนบทและผู้อำนวยการสร้างภาพยนตร์ชาวอเมริกัน เขาร่วมเขียนบทให้กับละครชุดต่อเนื่องทางโทรทัศน์หลายเรื่อง เช่น Life on Mars, October Road และ Happy Town และเขายังเป็นผู้อำนวยการสร้างและเขียนบทภาพยนตร์เรื่อง มิชชั่น:อิมพอสซิเบิ้ล ปฏิบัติการไร้เงา อีกด้วย

 ผลงาน 
 Profiler (1999)
 Going to California (TV series)| Going to California (2001–2002)
 She Spies (2002)
 Fastlane (2002–2003)
 Alias (2003–2006)
 October Road (2007–2008)
 Life on Mars (2008–2009)
 Happy Town (2009)
 มิชชั่น:อิมพอสซิเบิ้ล ปฏิบัติการไร้เงา (2011)
 เต่านินจา (2014)
 Teenage Mutant Ninja Turtles: Out of the Shadows (2016)
# วแลญ
วแลญ (,) หรือ เลน  เป็นเมืองที่ตั้งอยู่ในเทศมณฑลลวูแวกชล็อนสกี จังหวัดดอลนือชล็อนสก์ ประเทศโปแลนด์ เมืองนี้มีเนื้อที่ทั้งหมด 7.22 ตารางกิโลเมตร และมีประชากรทั้งหมด 1,855 คน
# คริสต์ทศวรรษ 1880
เหตุการณ์ 

 ค.ศ. 1885 
 รัฐบาลจีนยอมถอนกำลังและเปิดการค้ากับฝรั่งเศสที่ยูนนานและกวางสีตามสนธิสัญญาเทียนสิน

 ค.ศ. 1886 
 เครื่องดื่มที่ต่อมาใช้ชื่อว่า โคคา-โคล่า ออกจำหน่ายเป็นครั้งแรก
อนุสาวรีย์เทพีเสรีภาพ ได้มอบแก่สหรัฐอเมริกาอย่างเป็นทางการ
สโมสรฟุตบอลอาร์เซนอล ได้มีการแข่งขันแรกของทีมคือเกมที่สามารถเก็บชัยชนะเหนือทีมอีสเทิร์น วันเดอเรอร์ส 6-0
# คริสต์ศตวรรษที่ 24
คริสต์ศตวรรษที่ 24 อยู่ระหว่างปี ค.ศ. 2301 ถึง ค.ศ. 2400

 ทศวรรษและปีคริสต์ศักราช 

คริสต์ศตวรรษที่ 24
# คริสต์ศตวรรษที่ 23
คริสต์ศตวรรษที่ 23 อยู่ระหว่างปี ค.ศ. 2201 ถึง ค.ศ. 2300

 ทศวรรษและปีคริสต์ศักราช 

คริสต์ศตวรรษที่ 23
# คริสต์ศตวรรษที่ 25
คริสต์ศตวรรษที่ 25 อยู่ระหว่างปี ค.ศ. 2401 ถึง ค.ศ. 2500

 ทศวรรษและปีคริสต์ศักราช
# คริสต์ศตวรรษที่ 26
คริสต์ศตวรรษที่ 26 อยู่ระหว่างปี ค.ศ. 2501 ถึง ค.ศ. 2600

 ทศวรรษและปีคริสต์ศักราช
# คริสต์ศตวรรษที่ 27
คริสต์ศตวรรษที่ 27 อยู่ระหว่างปี ค.ศ. 2601 ถึง ค.ศ. 2700

 ทศวรรษและปีคริสต์ศักราช
# ศาลเจ้าอิซูโมะ
ศาลเจ้าอิซูโมะ  เป็นศาลเจ้าชินโตที่สำคัญและเก่าแก่มากที่สุดแห่งหนึ่งในประเทศญี่ปุ่น ไม่ปรากฏหลักฐานถึงปีที่สร้าง ตั้งอยู่ในเมืองอิซูโมะ จังหวัดชิมาเนะ ศาลเจ้าแห่งนี้สร้างขึ้นเพื่อบูชาแก่โอกูนินูชิ เทพแห่งการสมรส ทั้งนี้ ศาลาใหญ่ตลอดจนอาคารโดยรอบของศาลเจ้าแห่งนี้ ได้ขึ้นทะเบียนเป็นสมบัติประจำชาติญี่ปุ่นในปี พ.ศ. 2495 

ระหว่างปี พ.ศ. 2414 ถึง 2489 ศาลเจ้าแห่งนี้ได้ถูกจัดให้อยู่ในประเภท คัมเปไทชะ (官幣大社) ซึ่งหมายถึงเป็นศาลเจ้าชั้นหนึ่งที่ได้รับการสนับสนุนจากรัฐบาล อนึ่ง ภายในของศาลเจ้าแห่งนี้ถูกสงวนการเข้าชมมาตั้งแต่ยุคสงครามโลกครั้งที่สอง และเป็นระยะเวลากว่าหกสิบปีกระทั่งได้เริ่มเปิดให้สาธารณชนเข้าชมได้ตั้งแต่ฤดูร้อนของปี พ.ศ. 2551 ภายหลังการบูรณะครั้งใหญ่ได้เสร็จสิ้นลง

 แหล่งข้อมูลอื่น 

 Official Site (Japanese)
 Architecture of the Izumo Grand Shrine 
 Heian-period discovery at Izumo

อิซูโมะ
หมวดหมู่:สิ่งก่อสร้างในจังหวัดชิมาเนะ
# คริสต์ศตวรรษที่ 29
คริสต์ศตวรรษที่ 29 อยู่ระหว่างปี ค.ศ. 2801 ถึง ค.ศ. 2900

 ทศวรรษและปีคริสต์ศักราช
# คริสต์ศตวรรษที่ 28
คริสต์ศตวรรษที่ 28 อยู่ระหว่างปี ค.ศ. 2701 ถึง ค.ศ. 2800

 ทศวรรษและปีคริสต์ศักราช
# คริสต์ศตวรรษที่ 30
คริสต์ศตวรรษที่ 30 อยู่ระหว่างปี ค.ศ. 2901 ถึง ค.ศ. 3000

 ทศวรรษและปีคริสต์ศักราช
# ปลาหม่น
ปลาหม่น หรือ ปลามอน หรือ ปลาม่อน หรือ ปลาม่ำ  ปลาน้ำจืดชนิดหนึ่ง ในวงศ์ปลาตะเพียน (Cyprinidae)

มีรูปร่างเหมือนปลาชนิดอื่นในวงศ์เดียวกันทั่วไป คือ รูปร่างเรียวยาว แบนข้าง ลำตัวกว้าง โคนหางคอดเรียว หัวกลมโต จะงอยปากงุ้มเห็นได้ชัดเจน ช่องปากอยู่ด้านล่าง ปากล่างมีขอบเรียบเป็นเส้น ปลายจะงอยปากมีตุ่มเล็ก ๆ คล้ายสิว ซึ่งจะเห็นได้ชัดเจนโดยเฉพาะในตัวผู้ในช่วงฤดูผสมพันธุ์ เกล็ดมีขนาดเล็กมีประมาณ 37-39 หรือมากกว่านั้นประมาณ 3 ชิ้น แถวตามเส้นแนวข้างลำตัว ครีบหลังมีก้านครีบแข็ง ก้านที่ยาวที่สุดมีขอบจักเป็นฟันเลื่อย ครีบหางเว้าลึก เกล็ดมีสีเงินเหลือบเขียวอ่อนหรือชมพู ครีบทุกครีบเป็นสีเหลืองอ่อน ๆ

มีความยาวเต็มที่ไม่เกิน 20 เซนติเมตร มีพฤติกรรมอาศัยอยู่รวมกันเป็นฝูงในช่วงต้นน้ำที่น้ำไหลแรง โดยตวัดกินตะไคร่น้ำและแมลงน้ำที่เกาะตามโขดหินด้วยความรวดเร็ว พบกระจายพันธุ์ในลุ่มแม่น้ำเจ้าพระยา, แม่น้ำสาละวิน, แม่น้ำน่าน, แม่น้ำแม่กลอง และพบได้ในทุกประเทศของภูมิภาคอินโดจีน เป็นปลาที่หาได้ง่าย และมีการจับมาเป็นรับประทานเป็นอาหารในท้องถิ่นหน้า ๗๗, น้ำมีด-ห้วยผ่าน ทางผ่านชีวิตกลางภูเขาสีเขียว โดย ฐากูร โกมารกุล ณ นคร. อนุสาร อ.ส.ท.ปีที่ ๕๖ ฉบับที่ ๕: ธันวาคม ๒๕๕๘
อ้างอิง

แหล่งข้อมูลอื่น
รูปและข้อมูลเพิ่มเติม 
category:วงศ์ปลาตะเพียน
category:ปลาที่พบในลุ่มแม่น้ำเจ้าพระยาcategory:ปลาที่พบในลุ่มแม่น้ำน่านcategory:ปลาน้ำตกและลำธาร
category:ปลาที่พบในลุ่มแม่น้ำสาละวินcategory:ปลาที่พบในลุ่มแม่น้ำแม่กลอง
# รัฐสภาโซเวียต
รัฐสภาโซเวียต (, All-Union Supreme Soviet, Supreme Council (ไทย: สภาสูงสุดแห่งสหภาพสาธารณรัฐสังคมนิยมโซเวียต;  บ้างเรียก สภาสูงสุด หรือโซเวียตสูงสุด เป็นรัฐสภาระบบสภาคู่ในสหภาพโซเวียต และเป็นสถาบันเดียวที่มีอำนาจผ่านการแก้ไขเพิ่มเติมรัฐธรรมนูญ รัฐสภาโซเวียตมีอำนาจสรรหาและแต่งตั้งคณะผู้บริหารสูงสุด (Presidium) ประกอบด้วยประธาน (ประมุขแห่งรัฐ) รองประธานและสมาชิกสมทบอื่นๆ สภารัฐมนตรี (Council of Ministers) ~เทียบเท่ากับคณะรัฐมนตรีในโลกที่ 1 ประกอบด้วยประธานสภารัฐมนตรี หรือ "นายกรัฐมนตรี" (หัวหน้ารัฐบาล) รองประธานสภารัฐมนตรี รัฐมนตรี ผู้ช่วยรัฐมนตรี ผู้พิพากษาศาลสูงสุด (Supreme Court) เอกอัครราชฑูตประจำในต่างประเทศ (Ambassador of the USSR to the ...) ผู้แทนถาวรของสหภาพโซเวียตประจำสหประชาชาติ (Permanent Representative of the USSR to the United Nations) และรวมถึงอัยการสูงสุด (Procurator General) รัฐสภาโซเวียต โดยพื้นฐานวางบนหลักการอำนาจรวมศูนย์ (unified power) หรือ องค์กรสูงสุดแห่งอำนาจรัฐ (highest organ of state power) กล่าวคือเป็นสาขาเดียวในรัฐบาลที่มีอำนาจสูงสุดเหนือสาขาอื่นๆ ซึ่งอยู่ภายใต้การตัดสินของพรรคคอมมิวนิสต์ที่มีเลขาธิการเป็นผู้นำของพรรคคอมมิวนิสต์ และโดยส่วนมากเป็นผู้นำในทางพฤตินัยของประเทศในการกำหนดนโยบายของรัฐบาล และรวมถึงการแต่งตั้งคณะผู้ปกครอง (เลขาธิการพรรคคอมมิวนิสต์ในสาขาย่อยระดับสาธารณรัฐสหภาพ) ส่วนท้องถิ่นในระดับสาธารณรัฐสหภาพ (Union Republic).

 โครงสร้าง 
รัฐสภาโซเวียตประกอบด้วยสองสภา ทั้งสองมีอำนาจนิติบัญญัติเท่ากัน สมาชิกได้รับเลือกตั้งเป็นวาระสี่ปีGreat Soviet Encyclopedia, 3rd edition, entry on "Верховный Совет СССР", available online here
 สภาโซเวียตแห่งสหภาพ (Soviet of the Union) ได้รับเลือกตั้งตามจำนวนประชากร โดยมีผู้แทน 1 คนต่อประชากร 300,000 คนจากแต่ละรัฐในสหภาพ
 สภาโซเวียตแห่งชนชาติ (Soviet of Nationalities) เป็นสภาผู้แทนของชนชาติต่างๆในสหภาพ โดยสมาชิกแต่ละคนได้รับเลือกมาจากสาธารณรัฐสหภาพแห่งละ 33 คน, สาธารณรัฐปกครองตนเองแห่งละ 11 คน แคว้น ปกครองตนเอง (oblast) แห่งละ 5 คน และเขตปกครองตนเอง (autonomous okrug) แห่งละ 1 คน หน่วยบริหารชนิดเดียวกันจะส่งสมาชิกจำนวนเท่ากันโดยไม่ขึ้นกับขนาดหรือประชากร

ภายหลัง ค.ศ. 1989 รัฐสภาโซเวียตมีผู้แทน 542 คน (ลดจากเดิม 1,500 คน) การประชุมรัฐสภายังจัดบ่อยขึ้นจาก 6 เป็น 8 เดือนต่อปีPeter Lentini (1991) in: The Journal of Communist Studies, Vol. 7, No.1, pp. 69-94 คณะผู้บริหารสูงสุดดำเนินปฏิบัติการวันต่อวันของรัฐสภาโซเวียตเมื่อไม่อยู่ในสมัยประชุม
# ปลาม่ำพม่า
ปลาม่ำพม่า  ปลาน้ำจืดขนาดเล็กชนิดหนึ่ง ในวงศ์ปลาตะเพียน มีรูปร่างและพฤติกรรมเหมือนกับปลาหม่น หรือปลาม่อน (S. acanthopterus) ซึ่งอยู่ในสกุลเดียวกัน หากแต่มีความแตกต่างกันที่ปลาม่ำพม่าจะมีเกล็ดที่แนวเส้นข้างลำตัวน้อยกว่า คือ ประมาณ 34-35 ชิ้น และพบได้เฉพาะลุ่มแม่น้ำสาละวินเท่านั้น

มีขนาดโตเต็มที่ประมาณ 20 เซนติเมตร
# ปลาม่อน
ปลาม่อน หรือ ปลามอน หรือ ปลาม่ำ เป็นปลาน้ำจืดในสกุล Scaphiodonichthys ในวงศ์ปลาตะเพียน (Cyprinidae) มีลักษณะที่สำคัญ คือ ครีบหลังมีก้านครีบเดี่ยวที่ขอบจักเป็นฟันเลื่อย และมีก้านครีบแขนง 7-12 ก้าน ครีบท้องมีก้านครีบแขนง 8 ก้าน ปากล่างบางคล้ายเล็บมือมนุษย์ จะงอยปากทู่ ปากเล็ก มุมปากอยู่ด้านหน้านัยน์ตา

โดยคำว่า Scaphiodonichthys (/สะ-แค-ฟิ-โอ-ดอน-ทิค-ทีส/) เป็นภาษากรีก skaphe (σκάφος) หมายถึง "เรือ" odous (οδούς) หมายถึง "ฟัน" และ ichthys (Ιχθύς) หมายถึง "ปลา"

จำแนกออกได้เป็น 3 ชนิด พบกระจายพันธุ์ในภูมิภาคเอเชียตะวันออกเฉียงใต้ในส่วนที่เป็นแผ่นดินใหญ่และจีนตอนล่าง

 Scaphiodonichthys acanthopterus (Fowler, 1934)–ปลาหม่น, ปลาม่ำ
 Scaphiodonichthys burmanicus Vinciguerra, 1890–ปลาม่ำพม่า
 Scaphiodonichthys macracanthus (Pellegrin & Chevey, 1936)
# ปลาบู่ยาม
ปลาบู่ยาม หรือ ปลาบู่กุ้ง  เป็นปลาทะเลในสกุล Cryptocentrus (/คริป-โต-เซน-ตรัส/) ในวงศ์ปลาบู่ (Gobiidae) 

จัดเป็นปลาบู่ทะเลขนาดเล็ก เหตุที่ได้ชื่อว่า "ปลาบู่ยาม" หรือ "ปลาบู่กุ้ง" เนื่องจากปลาบู่ในสกุลนี้มีพฤติกรรมอาศัยอยู่ในโพรงที่พื้นทรายใต้ทะเลร่วมกับกุ้งดีดขัน (Alpheaus spp.) ซึ่งเป็นกุ้งขนาดเล็ก โดยเอื้อประโยชน์ต่อกันด้วยการระมัดระวังภัยให้แก่กันและขุดโพรงทำรังนันทวัฒน์ โชติสุวรรณ, หน้า 143-144. ปลาทะเลที่เพาะพันธุ์ได้ในประเทศไทย. นิตยสาร Aquarium Biz: ฉบับที่ 22 ปีที่ 2 เมษายน 2012

การจำแนก
พบกระจายพันธุ์ในแนวปะการังของมหาสมุทรอินเดียและแปซิฟิก
 Cryptocentrus albidorsus (Yanagisawa, 1978) 
 Cryptocentrus bulbiceps (Whitley, 1953) 
 Cryptocentrus caeruleomaculatus (Herre, 1933) 
 Cryptocentrus caeruleopunctatus (Rüppell, 1830)
 Cryptocentrus callopterus Smith, 1945
 Cryptocentrus cebuanus Herre, 1927 
 Cryptocentrus cinctus (Herre, 1936) (ปลาบู่เหลือง)
 Cryptocentrus cryptocentrus (Valenciennes, 1837)
 Cryptocentrus cyanospilotus  Allen & Randall, 2011 
 Cryptocentrus cyanotaenia (Bleeker, 1853) 
 Cryptocentrus diproctotaenia Bleeker, 1876
 Cryptocentrus epakros Allen, 2015
 Cryptocentrus fasciatus (Playfair, 1867) 
 Cryptocentrus flavus Yanagisawa, 1978
 Cryptocentrus inexplicatus (Herre, 1934) 
 Cryptocentrus insignitus (Whitley, 1956)
 Cryptocentrus leonis Smith, 1931
 Cryptocentrus leptocephalus Bleeker, 1876 
 Cryptocentrus leucostictus (Günther, 1872) 
 Cryptocentrus lutheri Klausewitz, 1960 
 Cryptocentrus malindiensis (Smith, 1959)
 Cryptocentrus maudae Fowler, 1937 
 Cryptocentrus melanopus (Bleeker, 1860)
 Cryptocentrus multicinctus Allen & Randall, 2011
 Cryptocentrus nigrocellatus (Yanagisawa, 1978)
 Cryptocentrus niveatus (Valenciennes, 1837)
 Cryptocentrus octofasciatus Regan, 1908 
 Cryptocentrus pavoninoides (Bleeker, 1849)
 Cryptocentrus polyophthalmus (Bleeker, 1853)
 Cryptocentrus pretiosus (Rendahl, 1924)
 Cryptocentrus russus (Cantor, 1849)
 Cryptocentrus shigensis  Kuroda, 1956 
 Cryptocentrus strigilliceps (Jordan & Seale, 1906)
 Cryptocentrus tentaculatus Hoese & Larson, 2004 
 Cryptocentrus wehrlei Fowler, 1937
 Cryptocentrus yatsui Tomiyama, 1936
# ชูศรี สกุลแก้ว
ชูศรี สกุลแก้ว เป็นศิลปินแห่งชาติสาขาศิลปะการแสดงด้านหุ่นกระบอกไทย ประจำปี พ.ศ. 2529

 ประวัติ 
นางชูศรีหรือชื้น สกุลแก้ว เกิดเมื่อวันเสาร์ที่ 19 กันยายน พ.ศ. 2451 ที่ตำบลบ้านขมิ้น อำเภอบางกอกน้อย เมืองธนบุรี บิดาชื่อ เปียก ประเสริฐกุลหุ่นกระบอกคณะครูชื้น สกุลแก้ว - หน้าบ้านจอมยุทธ เป็นหัวหน้าคณะหุ่นกระบอกนายเปียก ประเสริฐกุล ที่มีชื่อเสียง ส่วนมารดาชื่อ มิ่ง เป็นนางละครในพระเจ้าราชวรวงศ์เธอ พระองค์เจ้าเฉิดโฉม

นางชูศรีเกิดในโรงหุ่นกระบอกและได้ใช้ชีวิตคลุกคลีกับหุ่นกระบอกโดยติดตามบิดาไปแสดงทุก ๆ ที่ ต่อมาเมื่อนางชูศรีอายุได้ 7–8 ขวบ บิดาบังคับให้หัดเชิดหุ่นกระบอกกับแม่ครูเคลือบซึ่งเป็นพี่สาวของบิดา ต่อมามารดาได้เสียชีวิตลง ทำให้นางชูศรีต้องรับบทเป็นนางตลาดแทน และได้รับคำชมจากบิดาว่า "เก่งทำได้เหมือนแม่" ในยามที่ออกไปแสดง นอกจากนี้นางชูศรียังหัดสีซอ ตีกรับ และขับร้องอีกด้วย

ในปี พ.ศ. 2498 คณะนายเปียก ประเสริฐกุล ได้ออกแสดงหุ่นกระบอกในเรื่องพระอภัยมณีโดยมีนางชูศรีเป็นผู้เชิดตัวเอกทุกตัว ออกแสดงที่สถานีไทยโทรทัศน์ในเรื่องพระอภัยมณีตั้งแต่ต้นจนจบ และได้นำกลับมาแสดงอีกครั้งในเรื่องเดิม ต่อมาในปี พ.ศ. 2507 นายเปียกผู้เป็นบิดาได้เสียชีวิตลง ในครั้งแรกกิจการการแสดงหุ่นกระบอกตกอยู่ในความดูแลของนางสาวหว่า (ชุ่ม) ประเสริฐกุล ผู้เป็นพี่สาว ต่อมานางสาวหว่าได้เสียชีวิตลง นางชูศรีจึงสืบทอดกิจการต่อมา ต่อมาปี พ.ศ. 2523–2524 กรมศิลปากรได้ส่งข้าราชการแผนกนาฏศิลป์มาศึกษาการเชิดหุ่นกระบอกจากนางชูศรี นอกจากนี้นางชูศรียังได้เป็นวิทยากรพิเศษในการเชิดหุ่นกระบอกให้กับมหาวิทยาลัยธรรมศาสตร์ และได้ติดตามคณะหุ่นกระบอกของมหาวิทยาลัยไปแสดงที่กรุงลอนดอน สหราชอาณาจักรด้วย

นางชูศรี สกุลแก้ว เสียชีวิตเมื่อวันที่ 4 พฤษภาคม พ.ศ. 2548 ที่โรงพยาบาลสมเด็จพระปิ่นเกล้า และได้พระราชทานเพลิงศพในวันที่ 1 พฤศจิกายน พ.ศ. 2548 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานประกอบพิธี ณ วัดเครือวัลย์วรวิหาร

 รางวัล  
 รางวัลศิลปินพื้นบ้านดีเด่น พ.ศ. 2528 
 ศิลปินแห่งชาติประจำปี พ.ศ. 2529 สาขาศิลปะการแสดงด้านหุ่นกระบอก
 โล่จากคณะอำนวยการโครงการฉลอง ๒๐๐ ปี กวีเอกสุนทรภู่ ในฐานะมีผลงานดีเด่นในการเผยแพร่ผลงานของสุนทรภู่

 ปริญญากิตติมศักดิ์ 
 ปริญญาคุรุศาสตรบัณฑิตกิตติมศักดิ์ มหาวิทยาลัยธรรมศาสตร์ พ.ศ. 2535

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๓๖ ง ฉบับพิเศษ หน้า ๗๔, ๒๖ มีนาคม ๒๕๓๖
# อ็อยเกน เบามัน
อ็อยเกน เบามัน (12 ธันวาคม ค.ศ. 1846 – 3 พฤศจิกายน ค.ศ. 1896) เป็นนักเคมีชาวเยอรมัน เป็นผู้สังเคราะห์พอลิไวนิลคลอไรด์ (PVC) เป็นคนแรกในปี ค.ศ. 1872Baumann, E. (1872) "Ueber einige Vinylverbindungen" (On some vinyl compounds),  Annalen der Chemie und Pharmacie, 163 :  308-322. และค้นพบปฏิกิริยาช็อทเทิน-เบามันร่วมกับคาร์ล ช็อทเทิน ในปี ค.ศ. 1883W Pötsch. Lexikon bedeutender Chemiker (VEB Bibliographisches Institut Leipzig, 1989) (ISBN 3-323-00185-0)M B Smith, J March. March's Advanced Organic Chemistry (Wiley, 2001) (ISBN 0-471-58589-0)

อ็อยเกน เบามันเกิดที่เมืองคันชตัท (ปัจจุบันเป็นส่วนหนึ่งของเมืองชตุทท์การ์ท) ในปี ค.ศ. 1846 ได้รับความรู้ด้านเภสัชกรรมจากบิดาและเรียนที่มหาวิทยาลัยชตุทท์การ์ท ต่อมาเบามันเดินทางไปที่เมืองลือเบคและกอเทนเบิร์กเพื่อทำงานเป็นเภสัชกร และเรียนต่อที่มหาวิทยาลัยทือบิงเงิน จากนั้นเขาตามอาจารย์คือ เฟลิคส์ ฮ็อพเพอ-ไซเลอร์ไปที่มหาวิทยาลัยสทราซบูร์ ในปี ค.ศ. 1876 เอมีล ดูว์ บัว-แรมง นักสรีรวิทยาชาวเยอรมันเสนอตำแหน่งหัวหน้าภาควิชาเคมีที่สถาบันสรีรวิทยาในเบอร์ลินให้แก่เบามัน ต่อมาในปี ค.ศ. 1882 เบามันดำรงตำแหน่งศาสตราจารย์ด้านการแพทย์ที่สถาบันนั้นและดำรงตำแหน่งศาสตราจารย์ที่มหาวิทยาลัยไฟรบวร์คในเวลาต่อมา

ในปี ค.ศ. 1883 เบามันแต่งงานกับเทเรซา ค็อพ ทั้งคู่มีบุตรด้วยกัน 5 คน เบามันเสียชีวิตในปี ค.ศ. 1896 ด้วยโรคหัวใจ
# ศึกพิภพแม่มดมหัศจรรย์
ศึกพิภพแม่มดมหัศจรรย์  เป็นภาพยนตร์นอร์เวย์แนวแฟนตาซี กำกับการแสดงโดย นิลส์ กัปส์Nye filmer fra profilerte regissører i NFI-tildeling, Montages, 28. januar 2011 และนำแสดงโดย วิลดา ไซเนอร์, แอนเดอร์ บาสโม คริสเตียนเซ่น และ แอกเนส คิตเติลสเซนส์

 เรื่องย่อ 
ก่อนวันคริสต์มาส ซอนย่า (วิลดา ไซเนอร์) อายุ 14 ปี เธอได้มายังหมู่บ้านเล็กกับกลุ่มโจรที่จับเธอเป็นตัวประกัน หมู่บ้านแห่งนั้นต้องคำสาป ครั้งหนึ่ง พระธิดาของพระราชา เจ้าหญิงผมทองได้เข้ามายังป่ามืดเพื่อหาดาวคริสต์มาสและไม่เคยกลับไปอีกเลย พระราชาจึงสาปดวงดาว อาณาจักรจึงมีแต่ตวามมืดมิดและเศร้าซึม มีนักปราชญ์ทำนายว่าหากดาวคริสต์มาสถูกค้นพบก่อน 10 ปี เจ้าหญิงผมทองจะกลับมา หากไม่ เธอจะหายไปชั่วกาล คริสต์มาสนี้เป็นโอกาสครั้งสุดท้ายของพระราชาที่จะค้นหาดวงดาว ซอนย่าวางแผนหนีพวกโจร เธอได้ยินเรื่องราวอันแสนเศร้าของพระราชา ก่อนที่เธอจะถูกจับมา ขุนนางต้องการส่งเธอไปคุกใต้ดินแต่พระราชาสงสารจึงปล่อยเธอไป เธอตอบแทนด้วยการให้คำมั่นว่าจะไปตามหาดวงดาวคริสต์มาสให้เจอ ขุนนางหักหลังพระราชามานานหลายปีร่วมกับแม่มดร้าย พวกเขาวางแผนขัดขวางแผนการของซอนย่า และกำจัดรัชทายาทให้หายไปชั่วนิรันดร์ 

ระหว่างการเดินทาง ผ่านภูมิประเทศที่เต็มไปด้วยหิมะ ความดีและความกล้าหาญของเธอ นำเธอไปสู่ปาฏิหาริย์มากมาย เธอได้พบเอลฟ์ตัวจิ๋วมอสที่นำเธอไปสู่โลกภายในต้นไม้ ที่ผงเอลฟ์สามารถเปลี่ยนขนาดของเธอ และเปลี่ยนเห็ดให้เป็นร่มได้ ความฉลาดของเอลฟ์พาเธอไปจนพบดาวคริสต์มาส มีเพียงคุณพ่อคริสต์มาสเท่านั้นที่ช่วยเธอได้ เธอจึงเดินทางไปขั้วโลกเหนือ ได้ขี่หลังหมีสีน้ำตาล และเหาะผ่านลมเหนือไปหาจุดหมาย

เมื่อไปถึงบ้านคุณพ่อคริสต์มาสในโดมน้ำแข็ง เธอได้รู้ความลับว่าพรวันคริสต์มาสเป็นจริงได้ยังไง เธอขอพรกับดาวคริสต์มาส เมื่อเธอพบสิ่งที่เธอค้นหา ศัตรูร่างยักษ์ก็มาจับตัวเธอไปอีก เธอจะเปิดเผยความลับของดาวคริสต์มาสได้อย่างไรกัน

 นักแสดง 
 วิลดา ไซเนอร์ รับบทเป็น ซอนย่า 
 แอกเนส คิตเติลสเซนส์ รับบทเป็น แม่มด
 สติก เวอเนอร์ มัว รับบทเป็น ท่านเคาท์
 แอนเดอร์ บาสโม คริสเตียนเซ่น รับบทเป็น พระราชา
 จาค็อบ อ็อฟเทโบร รับบทเป็น โอเล
 อีวี่ คาสเซ็ทธ์ โรสเทน รับบทเป็น เพททีน
# คริสต์ทศวรรษ 1890
เหตุการณ์ 
 1890 
 1 กรกฎาคม – แคนาดาและเบอร์มิวดาติดต่อกันได้ผ่านทางโทรเลข

 1892 
 1 เมษายน - สยามประกาศตั้งกระทรวง 12 กระทรวงคือ กระทรวงมหาดไทย กระทรวงกลาโหม กระทรวงนครบาล กระทรวงวัง กระทรวงเกษตรพาณิชยการ กระทรวงการต่างประเทศ กระทรวงพระคลัง กระทรวงยุทธนาธิการ กระทรวงยุติธรรม กระทรวงธรรมการ กระทรวงโยธาธิการ กระทรวงมุรธาธร และเลิกตำแหน่งสมุหนายก
 31 มีนาคม - ทหารฝรั่งเศสรุกล้ำด่านสยามในดินแดนฝั่งซ้ายแม่น้ำโขงเป็นครั้งแรกทำให้มีกรณี ร.ศ. 112 ตามมา
 27 ตุลาคม- ไทยเสีย ดินแดนฝั่งซ้ายแม่น้ำสาละวิน (5 เมืองเงี้ยว และ13 เมืองกะเหรี่ยง) ให้กับ อังกฤษ ตรงกับสมัยของพระบาทสมเด็จพระจุลจอมเกล้าเจ้าอยู่หัว(รัชกาลที่ ๕)
# ตำบลเสม็ด
ตำบลเสม็ด สามารถหมายถึง
 ตำบลเสม็ด อำเภอเมืองชลบุรี จังหวัดชลบุรี 
 ตำบลเสม็ด อำเภอเมืองบุรีรัมย์ จังหวัดบุรีรัมย์
 ตำบลเสม็ด อำเภอสำโรงทาบ จังหวัดสุรินทร์
# คนไร้บ้าน
คนไร้บ้าน  หมายถึง สภาพของบุคคล ณ ช่วงเวลาหนึ่งที่ไม่สามารถมีที่อยู่อาศัยในแบบปกติทั่วไปได้ ส่วนใหญ่จะมีอาชีพหาของเก่า เป็นแรงงานรับจ้างรายวันทั่วไป ค้าขายอาหาร และของมือสอง และอื่น ๆมูลนิธิพัฒนาที่อยู่อาศัย รายงานประมวลปัญหาของคนไร้บ้าน บางส่วนเป็นผู้พิการทางจิต ในเขตกรุงเทพฯ มักพบอาศัยหลับนอนตามป้ายรถเมล์หรือสถานที่มีแสงสว่าง การแยกกลุ่มคนเหล่านี้ออกจากคนปกติได้ หลังจากเที่ยงคืนไปแล้ว ทำให้ยากในการให้การช่วยเหลือด้านอาหาร โดยปกติคนไร้บ้าน ไม่ใช่ขอทาน มักปฏิเสธการให้การช่วยเหลือ การให้การช่วยเหลือจำเป็นต้องมีลักษณะที่เป็นมิตร เนื่องจากคนไร้บ้านจะมีอาการจิตผิดปกติไม่มากก็น้อย เกิดจากความเครียดที่ต้องทนต่อสภาพแวดล้อมที่โหดร้าย ของใช้ที่จำเป็น อาทิ หมอนเล็ก ๆ ที่จะพกพาได้สะดวก ผ้าห่มบาง ๆ ควรเลือกลายและสีที่เหมาะสมกับสถานการณ์ ปกติมักเป็นสีเข้ม คนไร้บ้านไม่ใช่คนไม่มีรสนิยม ส่วนใหญ่เคยเป็นคนปกติทั่วไปมาก่อน ในทางกลับกันคนไร้บ้านส่วนมากทีเดียวกลับช่วยเหลือสังคม ด้วยการ ลดปริมาณขยะ และรีไซเคิล ช่วยแก้ปัญหาสิ่งแวดล้อม มีการคาดการณ์กันว่า จำนวนคนไร้บ้านในประเทศไทยจะอยู่ที่ราว 30,000 คนเข้าใจและให้โอกาสคนไร้บ้าน ปิยะวรรณ เรื่องเล่าภาคี สสส. 19 มิย. 2558
# การวิจารณ์ศาสนา
การวิจารณ์ศาสนาเป็นการวิจารณ์มโนทัศน์ ลัทธิ ความสมเหตุสมผลและ/หรือการปฏิบัติศาสนา ซึ่งรวมถึงการส่อความทางการเมืองและสังคมที่สัมพันธ์

การวิจารณ์ศาสนามีประวัติศาสตร์ยาวนาน ในกรีซโบราณ การวิจารณ์ศาสนาสืบย้อนไปได้อย่างน้อยถึงศตวรรษที่ 5 ก่อนคริสตกาลโดยไดอะโกรัส "ดิเอธิสต์" แห่งเมลอส (Diagoras "the Atheist" of Melos) ในโรมโบราณ ตัวอย่างที่ทราบแรก ๆ คือ ว่าด้วยธรรติของสิ่ง (De rerum natura) ของลูครีชัส (Lucretius) ตั้งแต่ศตวรรษที่ 1 ก่อนคริสตกาล การวิจารณ์ศาสนายุ่งยากขึ้นจากข้อเท็จจริงว่ามีนิยามและมโนทัศน์ศาสนาหลายอย่างในวัฒนธรรมและภาษาต่าง ๆ ด้วยการมีศาสนาหลายหมวดหมู่ เช่น เอกเทวนิยม พหุเทวนิยม สรรพเทวนิยม nontheism (ไม่เชื่อในพระเจ้าที่เป็นบุคคล) และศาสนาจำเพาะต่าง ๆ เช่น ศาสนาคริสต์ ยูดาย อิสลาม เต๋า พุทธ และอื่น ๆ ไม่ชัดเจนเสมอไปว่าการวิจารณ์ศาสนานี้มุ่งไปยังศาสนาใดศาสนาหนึ่งหรือใช้กับศาสนาอื่นได้มากน้อยเพียงใด

ทุกศาสนาบนโลกซึ่งสนับสนุนการอ้างความจริงหนึ่งเดียวจำต้องปฏิเสธการอ้างความจริงของศาสนาอื่น ผู้วิจารณ์ศาสนาโดยรวมมักพาดพิงศาสนาว่าล้าสมัย เป็นภัยต่อปัจเจกบุคคล เป็นภัยต่อสังคม เป็นอุปสรรคต่อความก้าวหน้าทางวิทยาศาสตร์ แหล่งของการกระทำหรือจารีตประเพณีผิดศีลธรรม และเป็นเครื่องมือทางการเมืองสำหรับการควบคุมทางสังคม
# พ.ศ. 2624
พุทธศักราช 2624 ตรงกับปีคริสต์ศักราช 2081 เป็นปีปกติสุรทินที่วันแรกเป็นวันพุธตามปฏิทินเกรกอเรียน

 เหตุการณ์ 

1 มกราคม - วันคล้ายวันพระบรมราชสมภพ พระบาทสมเด็จพระมงกุฎเกล้าเจ้าอยู่หัว ครบ 200 ปี

 วันสำคัญทางศาสนาและพิธีกรรม 

 ปฏิทิน 

พ.ศ. 2624
# คริสต์ทศวรรษ 1860
เหตุการณ์ 

 1860 
 17 กันยายน - ประกาศใช้เงินเหรียญบาท

 1861 
 1 กันยายน - สยามยกทัพไปเขมร เพื่อระงับเหตุศึกพี่น้องเขมรรบกันเอง มีเจ้าพระยามุขมนตรี (เกษ สิงหเสนีย์) เป็นแม่ทัพ

 1862 
 25 สิงหาคม - สยามประกาศใช้กะแปะ อัฐ โสฬส ที่ทำขึ้นใหม่ ยกเลิกการใช้หอยเบี้ย

 1863 
 7 กรกฎาคม - สหรัฐอเมริกาเริ่มการเกณฑ์ทหารเป็นครั้งแรก ผู้ที่เป็นทหารจะได้รับการงดเว้นภาษีเป็นจำนวน 100 ดอลลาร์สหรัฐ
 11 สิงหาคม - ประเทศกัมพูชาสูญเสียอธิปไตยให้กับฝรั่งเศส

 1865 
 4 มกราคม - พิธีโสกันต์ เจ้าฟ้าชายจุฬาลงกรณ์ (ต่อมาคือรัชกาลที่ 5)
 31 มกราคม - เชิญพระบางออกจากวัดจักรวรรดิราชาวาสคืนไปหลวงพระบาง

 1866 
 19 กรกฎาคม - เจ้าฟ้าชายจุฬาลงกรณ์ผนวชเป็นสามเณร(ต่อมาคือ ร.5)

 1867 
 9 พฤศจิกายน - รัฐบาลโชกุนโทะกุงะวะถวายพระราชอำนาจคืนแด่สมเด็จพระจักรพรรดิ เริ่มต้นการการฟื้นฟูสมัยเมจิ

 1868 
 11 เมษายน - ญี่ปุ่นยกเลิกระบอบโชกุน

 1869 
 1 พฤษภาคม - วันก่อตั้งมหาวิทยาลัยเกียวโต
 5 พฤษภาคม - พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ชาวอังกฤษ 2 นาย เริ่มการโทรเลขขึ้นในราชอาณาจักร แต่ยังไม่สำเร็จ
หมวดหมู่:คริสต์ทศวรรษ 1860
# ปลาแปบขาว
ปลาแปบขาว เป็นปลาน้ำจืดในสกุล Oxygaster (/อ็อก-ซี-แกส-เตอร์/) ในวงศ์ปลาตะเพียน (Cyprinidae)

เป็นปลาจำพวกปลาแปบ เดิมเคยถูกจัดให้อยู่ในสกุล Chela โดยมี โยฮัน คอนราด ฟัน ฮัสเซลต์ นักมีนวิทยาชาวดัตช์ เป็นผู้อนุกรมวิธาน โดยใช้ลักษณะของเกล็ดแถวที่อยู่หน้าครีบหลังเลยเข้ามาถึงระหว่างนัยน์ตาเป็นลักษณะสำคัญ ส่วนที่มีลักษณะรองลงมา คือ ท้องแบนเป็นสันคม ปลายปากล่างมีปุ่มกระดูก ครีบอกอยู่ในแนวระดับเดียวกับท้อง จุดเริ่มต้นของครีบหลังอยู่ด้านหน้าจุดเริ่มต้นของครีบก้น เกล็ดตามแนวบนเส้นข้างลำตัวมีประมาณ 43-60 แถว

จำแนกออกได้เป็น 2 ชนิด พบกระจายพันธุ์ทั่วไปในแม่น้ำลำคลอง รวมถึงป่าพรุในภูมิภาคเอเชียตะวันออกเฉียงใต้

 Oxygaster anomalura van Hasselt, 1823–ปลาแปบขาวหางดำ
 Oxygaster pointoni (Fowler, 1934)–ปลาแปบขาวแถบดำ
# ปลาแปบควายอาร์ม็อง
ปลาแปบควายอาร์ม็อง หรือ ปลาท้องพลุ ปลาน้ำจืดชนิดหนึ่ง ในวงศ์ปลาตะเพียน (Cyprinidae) โดยคำว่า harmandi ตั้งขึ้นเพื่อเป็นเกียรติแก่ฌูล อาร์ม็อง (ค.ศ. 1845–1921) นักธรรมชาติวิทยาชาวฝรั่งเศส

มีลำตัวยาว แบนข้างมาก ริมท้องเป็นสันคม ปากมีขนาดเล็ก นัยน์ตาโต เกล็ดเล็กบางและหลุดง่าย ครีบหลังอยู่ระหว่างครีบท้องและครีบก้น ครีบอกเล็กมีปลายแหลม ครีบหางเว้าเป็นแฉกลึก เส้นข้างลำตัวไม่สมบูรณ์ หัวมีสีเขียว ลำตัวมีสีเงินอมเหลือง ปลายหางมีขอบสีดำ

จัดเป็นปลาแปบควายหรือปลาท้องพลุชนิดหนึ่ง มีความยาวเต็มที่ประมาณ 23.5 เซนติเมตร หรืออาจจะยาวได้ถึงหนึ่งฟุต กินแพลงต์ตอนสัตว์และแมลงต่าง ๆ เป็นอาหาร พบกระจายพันธุ์ในแม่น้ำและแหล่งน้ำขนาดใหญ่ทั่วไปในประเทศไทย รวมถึงแม่น้ำโขง เป็นปลาที่นิยมรับประทานกันในท้องถิ่นและมีการรวบรวมขายเป็นปลาสวยงาม

มีลักษณะใกล้เคียงกับปลาแปบควายไทพัส (P. typus) ซึ่งอยู่ในสกุลเดียวกัน แต่มีความแตกต่างกันตามรายงานของ ฮิว แมคคอร์มิค สมิธ ระบุไว้ว่า "เกล็ดตามแนวเส้นข้างลำตัวมี 75 แถว เกล็ดระหว่างจุดเริ่มต้นครีบหลังถึงเส้นข้างตัวมี 14 แถว และจากเส้นข้างตัวถึงกลางท้องมี 7 แถว เกล็ดระหว่างเส้นข้างตัวกับฐานครีบท้องมี 4 แถว เกล็ดที่หน้าครีบหลังถึงท้ายทอยมี 45 แถว ซี่กรองเหงือกของก้านเหงือกอันแรกมีจำนวน 30 ซี่ ครีบก้นมีก้านครีบเดี่ยว 3 ก้าน และก้านครีบแขนง 20 ก้าน"
อ้างอิง

แหล่งข้อมูลอื่น
รูปและข้อมูลเพิ่มเติม
# ปลาแปบขาวหางดำ
ปลาแปบขาวหางดำ หรือ ปลาแปบ  ปลาน้ำจืดขนาดเล็กชนิดหนึ่ง จำพวกปลาแปบ ในวงศ์ปลาตะเพียน (Cyprinidae)

มีรูปร่างเพรียวยาว ลำตัวแบนข้างมากจนริมท้องเป็นสัน หัวมีขนาดเล็ก นัยน์ตาโต ครีบหลังอยู่ค่อนไปทางหางและตรงข้ามกับครีบก้น ครีบอกยาวจรดครีบท้อง ครีบหางเป็นแฉก เกล็ดมีลักษณะบางใสและหลุดง่าย เส้นข้างลำตัวโค้งลงขนานกับริมท้อง ลำตัวมีสีขาวเงิน ด้านหลังขุ่น มีแถบสีเหลืองทองจาง ๆ ยาวตามความยาวลำตัว

มีขนาดความยาวเต็มที่ 20 เซนติเมตร เป็นปลาที่อาศัยหากินตามผิวน้ำและกลางน้ำ อยู่รวมกันเป็นฝูงเล็ก ๆ  กินแมลงและแมลงน้ำต่าง ๆ เป็นอาหาร พบกระจายพันธุ์ในแม่น้ำและลำคลองของแม่น้ำตาปี ในเขตจังหวัดสุราษฎร์ธานี, ทะเลน้อยในเขตจังหวัดพัทลุง, แม่น้ำจันทบุรีในจังหวัดจันทบุรี และยังพบได้ในแม่น้ำโขง รวมถึงแม่น้ำแม่กลอง และในพื้นที่ป่าพรุ และพบได้ไกลจนถึงอินโดนีเซีย
# ปลาแปบควายไทพัส
ปลาแปบควายไทพัส หรือ ปลาแปบไทพัส  ปลาน้ำจืดชนิดหนึ่ง ในวงศ์ปลาตะเพียน (Cyprinidae) 

มีรูปร่างทั่วไปคล้ายกับปลาแปบควายหรือปลาท้องพลุชนิดอื่นมาก โดยมีลักษณะที่แตกต่างกันคือ มีจุดสีดำที่โคนครีบอก และมีเส้นข้างลำตัวที่ไม่แน่นอน โดยจะแตกต่างไปในแต่ละตัว คือ มีเส้นข้างลำตัวหนึ่งเส้นทั้งสองข้างลำตัว หรือ มีเส้นข้างลำตัวสองเส้นทั้งสองข้างลำตัว หรือข้างหนึ่งมีเพียงเส้นเดียวแต่อีกข้างมีสองเส้น ก็มี 

พบกระจายพันธุ์ในแม่น้ำและแหล่งน้ำขนาดใหญ่ทั่วประเทศไทย รวมถึงแม่น้ำโขง กินแพลงก์ตอนสัตว์และแมลงเป็นอาหารตามผิวน้ำ มีความยาวเต็มที่ประมาณ 18 เซนติเมตร มีพฤติกรรมอยู่รวมกันเป็นฝูง มีการอพยพย้ายถิ่นเพื่อวางไข่ตามฤดูกาล เป็นปลาที่ชาวอีสานนิยมนำมาบริโภคกันทั้งปรุงสดหรือแปรรูปเป็นปลาร้าหรือปลาแห้ง ด้วยการจับโดยการใช้อวนหรือยกยอ
# ปลาแปบแม่น้ำ
ปลาแปบแม่น้ำ  ปลาน้ำจืดชนิดหนึ่ง จำพวกปลาแปบหรือปลาแปบควาย ในวงศ์ปลาตะเพียน (Cyprinidae)

มีลำตัวยาว แบนข้าง ท้องเป็นสัน ครีบอกยาวเกือบถึงจุดเริ่มต้นของครีบท้อง เส้นข้างลำตัวสมบูรณ์อยู่ต่ำกว่ากึ่งกลางลำตัว เกล็ดเล็กบางและหลุดง่าย เกล็ดตามแนวเส้นข้างลำตัวมีประมาณ 56-65 แถว แนวสันกะโหลกที่อยู่ระหว่างนัยน์ตาไม่เว้า ตัวสีขาวเงินอมเหลือง หลังสีเทาหรือเขียวอ่อน ครีบหางสีเหลืองมีขอบสีดำ ตัวผู้และตัวเมียมีลักษณะใกล้เคียงคล้ายคลึงกันมาก นอกจากนี้แล้วยังมีความคล้ายคลึงกับปลาแปบควายชนิดอื่น ๆ จนอาจทำให้สับสนได้

เป็นปลาที่อาศัยอยู่รวมกันเป็นฝูง มีความปราดเปรียวว่องไว กินแมลงและแมลงน้ำต่าง ๆ เป็นอาหาร มีความยาวโดยเฉลี่ย 18 เซนติเมตร 

พบกระจายพันธุ์ตามแม่น้ำและแหล่งน้ำสายใหญ่ ๆ ในประเทศไทย รวมถึงแม่น้ำโขง จนถึงคาบสมุทรมลายู
# เทวัน นายัร
เจนคารา วีฏิล เทวัน นายัร  หรือในชื่อย่อว่า ซี. วี. เทวัน นายัร (5 สิงหาคม พ.ศ. 2466 – 6 ธันวาคม พ.ศ. 2548) เป็นนักการเมืองชาวสิงคโปร์ และเป็นสมาชิกของพรรคกิจประชาชน ผู้ได้ดำรงตำแหน่งประธานาธิบดีคนที่ 3 ของสิงคโปร์ เขาได้รับการเลือกตั้งจากรัฐสภาสิงคโปร์ เมื่อ 23 ตุลาคม พ.ศ. 2524 และดำรงตำแหน่งประธานาธิบดีจนกระทั่งลาออกเมื่อวันที่ 28 มีนาคม พ.ศ. 2528